

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 024-02/22-02/50

URBROJ: 2178-2-03-22-1

Bebrina, 13. rujna 2022. godine

Na temelju članka 27. i članka 35. stavka 1. točka 2. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15., 123/17, 98/19 i 144/20) i članka 32. Statuta Općine Bebrina („Službeni vjesnik Brodsko-posavske županije“ broj 02/2018, 18/2019, 24/2019 i „Glasnik općine Bebrina“ broj 1/2019, 2/2020 i 04/2021), na 9. sjednici Općinskog vijeća općine Bebrina održanoj 13. rujna 2022. godine donosi se

**ODLUKA**

**O ISPLATI NOVČANE NAKNADE STUDENTIMA**

**S PODRUČJA OPĆINE BEBRINA**

**Članak 1.**

 Ovom odlukom odobrava se isplata novčane naknade redovnim i izvanrednim studentima koji imaju prebivalište na području Općine Bebrina.

Sredstva za ostvarivanje prava iz ove Odluke osiguravaju se u Proračunu Općine Bebrina.

**Članak 2.**

Novčana naknada iznosi 1.000,00 kuna i isplaćuje se jednom tijekom akademske godine 2022./2023.

**Članak 3.**

 Postupak za ostvarivanje prava iz ove Odluke pokreće se na zahtjev studenta.

Zahtjev se podnosi Jedinstvenom upravnom odjelu Općine Bebrina neposredno u pisarnicu upravnog odjela ili putem ovlaštenog pružatelja poštanskih usluga.

Rokove za podnošenje zahtjeva i ostvarivanja prava na naknadu odredit će u Javnom pozivu Općinski načelnik.

Obrazac zahtjeva mora sadržavati podatke o studentu i oznaku upisane akademske godine.

 Uz zahtjev, podnositelj je dužan dostaviti potrebnu dokumentaciju, odnosno dokaze potrebne za ostvarivanje traženog prava i to:

* kopiju osobne iskaznice,
* kopiju tekućeg računa ili žiro računa na koji će se isplatiti naknada,
* potvrdu fakulteta o statusu studenta,

Podnositelj zahtjeva odgovara za točnost podataka navedenih u zahtjevu i priloženoj dokumentaciji.

**Članak 4.**

 Ova Odluka stupa na snagu osmog dana od dana objave u Glasniku općine Bebrina.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_\_

Mijo Belegić, ing.

DOSTAVITI

1. Glasnik Općine Bebrina
2. Ministarstvo znanosti i obrazovanja
3. Jedinstveni upravni odjel
4. Pismohrana.